text: Film noir betyder mørk- eller sort film, og er et udtryk der er født af franske kritikere i 1946, om en række amerikanske film. Film noir er mere en en samling af stillistiske og narrative udtryk, end en egentlig genre. Film noir siges oftest at være grundlagt i 1941 med John Hustons The Maltese Falcon (eller med Boris Ingsters Strangers on the Third Floor fra 1940). Genren bygger på den hårdkogte amerikanske detektivroman, og bygger ofte en række stillistiske træk ind - for eksempel voice over, urbane landskaber (ofte blandet med elementer som nat og regn), low-key belysning og forræderiske kvinder (femme fatale).